CELEX: C2005/182/14
Language: et
Date: 2005-07-23 00:00:00
Title: Euroopa Kohtu otsus (esimene koda) 26. mai 2005. aasta kohtuasjas C-283/03 (College van beroep voor het bedrijfsleven'i eelotsusetaotlus): A. H. Kuipers versus Productschap Zuivel (Turu ühine korraldus — Piim ja piimatooted — Määrus (EMÜ) nr 804/68 — Siseriiklik süsteem, mille kohaselt meiereid teevad piimatootjatele makstavalt hinnalt mahaarvamisi või maksavad neile tarnitud piima kvaliteedil põhinevaid lisatasusid — Ühitamatus)

23.7.2005   
            
            
               ET
            
            
               Euroopa Liidu Teataja
            
            
               C 182/7
            
         
      EUROOPA KOHTU OTSUS
   
   (esimene koda)
   26. mai 2005. aasta
   kohtuasjas C-283/03 (College van beroep voor het bedrijfsleven'i eelotsusetaotlus): A. H. Kuipers versus Productschap Zuivel (1)
   
   (Turu ühine korraldus - Piim ja piimatooted - Määrus (EMÜ) nr 804/68 - Siseriiklik süsteem, mille kohaselt meiereid teevad piimatootjatele makstavalt hinnalt mahaarvamisi või maksavad neile tarnitud piima kvaliteedil põhinevaid lisatasusid - Ühitamatus)
   (2005/C 182/14)
   Kohtumenetluse keel: hollandi
   Kohtuasjas C-283/03, mille esemeks on Euroopa Kohtule EÜ artikli 234 alusel College van beroep voor het bedrijfsleven'i (Madalmaad) 27. juuni 2003. aasta otsusega esitatud eelotsusetaotlus, mis saabus Euroopa Kohtusse 30. juunil 2003, menetluses A. H. Kuipers v. Productschap Zuivel, tegi Euroopa Kohus (esimene koda), koosseisus: koja esimees P. Jann, kohtunikud K. Lenaerts, J. N. Cunha Rodrigues, K. Schiemann (ettekandja) ja M. Ilešič; kohtujurist: J. Kokott, kohtusekretär: vanemametnik M.-F. Contet, 26. mail 2005 otsuse, mille resolutiivosa on järgmine:
   Nõukogu 27. juuni 1968. aasta määrusega (EMÜ) nr 804/68 piima- ja piimatooteturu ühise korralduse kohta, muudetud nõukogu 29. juuni 1995. aasta määrusega (EMÜ) nr 1538/95, kehtestatud ühtse hinnasüsteemiga, millel piima- ja piimatooteturu ühine korraldus põhineb, on vastuolus see, kui liikmesriigid võtavad ühepoolselt meetmeid, mis mõjutavad selliste hindade kujundamismehhanisme, mida samas tootmisetapis reguleerib ühine korraldus. Nii on see põhikohtuasja esemeks oleva siseriikliku süsteemi puhul, mis sätestab mehhanismi, mille kohaselt hoolimata selle väidetavast või tegelikust eesmärgist:
   
               —
            
            
               peavad meiereid ühelt poolt tegema neile tarnitud piima hinnast mahaarvamisi, kui see ei vasta teatud kvaliteedikriteeriumitele, ja
            
         
               —
            
            
               teisalt, määratud perioodi jooksul kõikide meiereide poolt sellisel viisil kinnipeetud summad arvutatakse pärast võimalikku meiereidevahelist raharinglust kokku enne uuesti laiali jagamist iga meierei poolt kogutud summadele vastavate väljamaksetena, mida arvutatakse 100 kilogrammi neile nimetatud perioodi jooksul tarnitud piima kohta ja mida makstakse piimatootjatele, kes on tarninud kvaliteedinõuetele vastavat piima.
            
         
      (1)  ELT C 213, 6.9.2003.